
Evropski vuk 


Njemački ovčar 





ŠTO JE PAS? 


Osim domaćeg psa, u porodicu pasa ulaze i vukovi, šakali, 
lisice i divlji psi. Pas je mesožder. Domaće pse uzgojio je 
čovjek u mnogo vrsta i oblika. Po prirodi, pas je srednje ve- 
lika životinja duge oštre njuške, prilično duga repa, uzdignutih 
i zašiljenih ušiju, i tijela prekrivenog dlakom. Hoda na prstima 
i ima tupe, gotovo ravne pandže koje ne može uvući. S _izu- 
zetkom afričkoga lovnog psa, svi članovi porodice pasa imaju 
četiri prsta na stražnjim nogama, a pet na prednjima. Od tih, 
samo četiri dotiču zemlju; prvi, s unutrašnje strane, vrlo je 
kratak. 

Crvena lisica 


ŠTO JE DIVLJI PAS? 


Ako izuzmemo običnoga domaćeg psa, svi ostali članovi poro- 
dice mogu se smatrati divljim psima. Ali samo se neki od 
njih baš nazivaju »divljim psima«, kao npr. sibirski divlji pas 
iz sjeverne Azije i indijski divlji pas iz jugoistočne Azije. Sličan 
lisici, azarski pas dolazi iz Južne Amerike, a isto tako i rako- 
jedac, colpeo i kratkouhi pas. Neobične je vanjštine rakunski pas 
koji živi u Kini i Japanu. Afrički lovni pas sličan je hijeni. 
Drugi divlji pas iz Afrike jest lalandski pas golemih ušiju. 

PRIČAJ MI O VUKOVIMA! 


Vuk je najveći od svih divljih pripadnika porodice pasa. S izu- 
zetkom antarktičkog vuka, koji živi na Falklandskom otočju, vuk 
obitava samo na sjevernoj hemisferi. Evropski je vuk dug oko 
1 m (ne računajući rep) i ima čupavu dlaku po tijelu s poddla- 
kom sivo-smeđe boje. Divlji je vuk uglavnom nestao iz Evrope, 
zadržao se u divljim, manje pristupačnim planinskim dijelovima. 
Vukovi žive i u ravnicama i u šumama, sami ili u parovima. 
Katkada se udružuju u čopor za lov. Glasaju se zavijanjem, 
ali u društvu s domaćim psima nauče se lajati. 


Kojot zavija na mjesec. 


NEŠTO O ŠAKALIMA i 
KOJOTIMA ? 


Te vukolike životinje manje su od 
vukova. Imaju kraće, čupavije re- 
pove i manje zube, prosječna im 
je dužina tijela (bez repa) između 
60—70 cm. Sakali žive u jugois- 
točnoj Evropi, južnoj i jugoistoč- 
noj Aziji i sjevernoj Africi. Kao 


i vukovi, obično su sami, ili u 
parovima. Noću brzo formiraju čo- 
pore i jedu sve: — od malih 


domaćih životinja do strvine. Ša- 
kali, iako mesožderi, jedu i voće, 
žito i šećernu trsku. Kojot živi 
u Sjevernoj Americi i jako je sli- 
čan vuku. Nazivaju ga i prerijski 
vuk. Kojot je mnogo manji nego 
pravi vuk, ima tanju i dužu dlaku 
i čupaviji rep. Pitomiji je od vuka, 
a hrani se zečevima, štakorima, 
malim pticama pa čak i bobi- 
cama. 











PRIČAJ MI O LISICAMA! 


Lisice se razlikuju od ostalih članova porodice pasa u nekoliko 
važnijih značajki. Oblik lubanje je jednak, ali su zjenice očiju 
u lisica, kad se stegnu, eliptične, dok su kod ostalih pripadnika 
porodice pasa okrugle. Lisice su slabije građene, imaju dug kit- 
njast rep i lukav izgled. Najpoznatija crvena lisica živi u gotovo 
svim dijelovima Evrope i u sjevernoj Aziji. Prosječna joj je du- 
žina tijela između 60—70 cm, a repa još oko polovice te du- 
žine. Hrani se pretežno malim životinjama kao što su miševi 
ili ptice, ali, ako ih se dočepa, i kunićima, zečevima i doma- 
ćom peradi. Uz to se hrani i insektima kao što su skakavci 
i bube, pa i različitim voćem. 


GDJE SE NALAZE DRUGE VRSTE LISICA? 


U Americi živi sjevernoamerička crvena lisica. Od evropske crvene 
lisice nešto je veća i ima dužu dlaku. Druga vrsta, crna sa 
srebrnim maljama, poznata je kao srebrna lisica. Siva lisica 
živi daleko na jugu Sjeverne Amerike i daleko na sjeveru Južne 
Amerike. Nalikuje na crvenu lisicu, samo što je sive boje, i 
naraste do veličine od 1 m, uključujući i rep. U ljetnim mjesecima 
arktička lisica ima tamnosmeđu ili sivu boju, ali u zimsko doba 
mijenja boju sve do snježnobijele. U nekim predjelima, kao što 
je Island, gdje su zime manje oštre, ona zadržava plavkastocrnu 
ili smeđe-sivu boju cijelu godinu. Često je nazivaju plavom li- 
sicom. U Aziji nalazimo mnogo manju pustinjsku lisicu, korzak 
i indijsku lisicu, koja je najmanja od svih. 


Lijevo dolje: arktička lisica u svom zimskom 

kaputu snježnobijele boje koja joj služi kao 

kamuflaža uz snijegom pokrivenu zemlju. De- 
.sno dolje: fennec. 

ŠTO JE FENNEC? 


Fennec je afrička. lisica koja se ističe velikim ušima, dugim 
oko 7,5 cm. Tijelo joj je manje nego u običnih lisica, nešto 
je kraća od 60 cm, uključujući i rep. Fennec živi u pustinjskim 
predjelima sjeverne Afrike, gdje pravi jazbine u blizini bilo kakvog 
života koji se može naći. Hrani se malim životinjama kao što 


su skočimiševi, mlade ptice, gušteri i insekti, a isto tako i 
voćem. Nešto je veći Rtippelov fennec, lisica koja živi u sje- 
vernoj Africi i u južnoj Aziji. Srodne su vrste blijeda lisica 


iz istočne i zapadne Afrike, i glupa lisica iz južne Afrike. Sve 
one imaju velike uši, ali ipak manje od fenneca. 


ŠTO JE AFRIČKI LOVNI PAS? 


To je životinja prilično neobična izgleda, nevjerojatno nalik na 
hijenu, premda s njom nije uopće u srodstvu. To je pravi pas, 
ali za razliku od ostalih pasa ima samo po četiri prsta na svakoj 
nozi. Lovni pas je vitke građe, visok, dugih nogu, a glava mu 
je široka i plosnata s kratkom njuškom i velikim ušima. Radi 
lova udružuje se u velike čopore. Jedna je od njihovih najo- 
miljenijih žrtava gnu. Kad ga napadnu, brzo ga obore i rastr- 
gaju na komadiće. Južnoafrički lovni pas dug je oko 1,5 m 
(uključujući rep od oko 40 cm) i visok oko 60 cm do ramena. 
Živi u mnogim dijelovima južne i istočne Afrike. 


PRIČAJ MI O NEKIM DRUGIM DIVLJIM PSIMA? 


Ima nekoliko pripadnika porodice pasa, koji nisu u tako bliskom 
srodstvu s glavnom grupom ali su ipak vrste divljeg psa. Takav 
je čupavi pas sa sjevera Južne Amerike. To je životinja kratkih 
nogu, kratkih ušiju, duga tijela i duga vrata, otprilike veličine 
lisice, smeđe boje. Ima manje zuba nego ijedan drugi pas, s 
karakterističnim jednim kutnjakom u gornjoj i dva u donjoj če- 
ljusti. Nasuprot njemu lalandski pas čudna izgleda, zvan i veliko- 
uha lisica, ima više zuba od ostalih pasa: ukupno 46—48 
zuba. Obični psi imaju dva gornja kutnjaka, lalandski pas ima 
ih tri ili četiri, i još četiri kutnjaka u donjoj čeljusti. Zivi na 
jugu i istoku Afrike. 


Čopor afričkih lovnih pasa napada guna 
kojega će rastrgati. 





VIDE LI PSI DOBRO? 


Psi nemaju naročito dobro razvijen vid. Slijepi su za boje, 
i vide sve crno-bijelo. Osim toga, ne mogu promatrati nešto 
što je dugo nepomično, i to je npr. razlog da ne mogu gledati 
televiziju, iako vrlo brzo zamjećuju pokrete. 


ŠTO JE SA SLUHOM? 


Kod nižih frekvencija sluh je u pasa i ljudi sličan, ali psi 
mogu vrlo dobro razlikovati više frekvencije, pa čak i neke koje 
mi uopće ne čujemo. Vlasnici pasa ponekad upotrebljavaju »tihe« 
pseće zviždaljke, koje zapravo nisu tihe nego proizvode visoko- 
frekventne tonove, kakvi su razgovijetni za pse ali ne i za 
čovječje uho. Budući da ne čujemo dobro kao psi, ne možemo 
utvrditi koliko oni dobro čuju, ali znamo da mogu čuti zvukove 
preslabe za naše uši. Osim toga, svojim osjetljivim sluhom mogu 
izdvojiti iz mnoštva ostalih zvukova one, koje smatraju naročito 
interesantnima. 


... | OSJETOM MIRISA? 


Njuh je u pasa vrlo razvijen, vjerojatno najrazvijeniji od svih 
njihovih osjeta. Psi imaju zapravo jedan dodatni nosni organ, 
smješten u vrhu usta odmah iza prednjih zuba. Zbog svoga 
izvanrednog njuha — mnogo tisuća puta osjetljivijeg od ljudskoga 
— oni mogu izdvajati pojedine mirise iz mnoštva ostalih, na- 


njušiti trenutačne mirise, pa mirise na velikim udaljenostima. ' 


Upravo su zbog toga tako dobri tragači. Različiti psi uvježbavaju 
se da njuše posebne predmete. Cak i pasmine kao što su hrtovi, 
Koji kove pomoću vida, imaju dobro razvijene njušne organe. 


ZBOG ČEGA PSI DAHCU NAKON TRČANJA? 


Pas ne dahće zbog toga što je ostao bez daha, nego jer mu je 
vruće. Za razliku od drugih životinja i od ljudi psi se mogu 
znojiti samo na površini jastučića na šapama. Ljudi se znoje 
kad im je vruće, i to ih rashladđuje. Psi, koji su nesposobni za 
to, rashlađuju se otvarajući usta i uzimajući mnogo daha, dakle 
dahčući. 

KAKO JE NASTAO DOMAČI PAS? 


Čovjeku je pas prijatelj već deset tisuća godina. To je njegov 
najstariji prijatelj među životinjama. Kako je i kada do toga došlo 
ne zna se točno, kao što se ne zna ni to kojoj je vrsti pri- 
padala prva pripitomljena životinja. Vukovi, šakali i kojoti križali su 
se sa psima, pa se čini da je prvi čovjek koji je držao psa 
pripitomio jednu od tih životinja. Stručnjaci smatraju da je to 
najvjerojatnije bio vuk, ali neki vjeruju da psi potječu od kri- 
žanja vuka i šakala, ili vuka i kojota. Drugi misle da je možda 
postojala neka druga životinja iz porodice pasa koja je izumrla, 
i koja je križanjem s vukovima dala pasminu sličniju psu. 





Rano pripitomljeni pas sa svojim prethistorijskim prijateljima 


TKO JE PRVI PRIPITOMIO PSE? 


Čini se vjerojatno da su prvi ljudi koji su pripitomljavali pse 
živjeli u području Male Azije i sjeveroistočne Afrike. Na nat- 
pisima starih naroda Babilonije, Asirije i Egipta jasno se vide 
vrste pasa kao dijelovi crteža. Ostaci prethistorijskih pasa, iz 
neolitskog doba, pronađeni su u Evropi, zajedno s ostacima pret- 
historijskih pasa za vuču saonica, vjerojatno predaka današnjih 
eskimskih pasa. Najranije pasmine koje se mogu razlikovati 
slične su perzijskim salukijima i različitim tipovima hrtova. S 
vremenom su se psi udomili u starom Egiptu, gdje su dobivali 
i posebna imena, kao što ih i današnji uzgajivači daju svojim 
psima. Papirus star četiri tisuće godina obavještava nas da se 
najcjenjeniji hrt Faraona Antefa zvao »Bijela Gazela«. Kasnije 
su se pojavile pasmine slične mastifima, pointerima i vučjacima. 

Njemački ovčar. 

MOŽE LI SE PSEĆA DLAKA UPOTRIJEBITI ZA ODJEĆU? 


Moguće je uzgajati pse za proizvodnju vune poput ovaca, iako 
se to ne radi. Prije nekoliko godina bio je u Engleskoj uzgojen 
bijeli samojedski špic, čiji je vlasnik upotrebljavao njegovu dlaku 
kao predu što je zatim tkana za odijela. Prije dolaska Evrop- 
ljana u Ameriku neki su Indijanci u zapadnoj Kanadi bili uzgo- 
Jili posebnu vrstu pasa s bijelom vunastom dlakom koja se 
prela i upotrebljavala za tkanje. Nakon dolaska Evropljana ta je 
vrsta pasa izumrla. 


ŠTO JE DINGO? 


To je pas koji živi u divljini u Australiji. Prije se mislilo da 
je dingo pravi divlji pas, ali je sada gotovo sigurno da je to 
bio pitomi pas prethistorijskog čovjeka i da je doveden u Au- 
straliju vrlo davno, dok je još postojala neka vrsta kopnenog 
mosta između toga kontinenta i Azije. Pretpostavlja se da je 
dingo pripitomljeni dholen ili indijski divlji pas. Nekada su far- 
meri smatrali dinga štetočinom, jer je klao ovce i stoku. Zbog 
toga ih je mnogo poubijano, pa ih danas ima vrlo malo. 
Ipak, njih su i uzgajali i dresirali, i to s velikim uspjehom. 
Danas su lisice, što su ih doveli bijeli kolonizatori, veća opa- 
snost nego dingo. 


ŠTO JE HASKI? 


Haski ili eskimski pas vjerojatno potječe iz Sibira, ali se upo- 
trebljava u različitim dijelovima sjeverne hemisfere, uključujući 
Kanadu, Grenland i Aljasku. lako se naziv »Haski« često upo- 
trebljava za sve pse koji služe za vuču saonica, kao što su 
samojedski špic, aljaski malamut, i čak čau-čau, postoji i pose- 
bna pasmina haski. Puno joj je ime sibirski haski. Ti su psi 
uspješno upotrebljavani pri istraživanju Arktika i Antarktika i u 
sličnim ekspedicijama. Haski je od svih pripitomljenih pasmina, 
sa svojim malim uspravnim ušima, gotovo ravnim, čupavim re- 


Gae... dje 


laje, pa se s pravom može smatrati pripitomljenim vukom. 

ŠTO JE PARIJA? 


To je pas kojega je prilično teško opisati. Živi polupitom u 


Indiji i Pakistanu, u jugoistočnoj Aziji i Sjevernoj Africi. Parije 
se razlikuju vanjštinom, i ponekad formiraju čopore. Čini se da 
su to prvotno bili pitomi psi koji su podivljali i križali se s vu- 


kovima ili šakalima. 


ŠTO SU GLAVNE PORODICE PASA? 


lako svi psi potječu od divljih predaka, moderne pasmine svrstane 
su u određeni broj osnovnih tipova. Tako porodica hrtova uklju- 
čuje pasmine kao što su ruski hrt, afganistanski hrt i sa- 
luki - perzijski hrt. Porodica doga i dogolikih pasa uključuje ber- 
nardince, buldoge i boksere. Iz te su se porodice psi tragači 
razvili tek kasnije. U porodicu ovčara ulaze koli, njemački ovčar 
i korgi. Iz te porodice kasnije su se razvili španijeli. Porodici 
špiceva pripadaju čau-čau, samojedski špic i veliki njemački špic. 
Iz te porodice razvile su se različite vrste terijera. 


KOLIKO IMA VRSTA KOLIJA? 


Tri su glavne vrste kolija: dugodlaki, kratkodlaki i bradati. Naj- 
stariji je dugodlaki koli, porijeklom iz Skotske, gdje je sto- 
ljećima upotrebljavan kao ovčarski pas. On je čak najstariji od 
svih ovčarskih pasa. To su prilično veliki psi, visoki 55—60 cm 
do ramena. Kratkodlaki koli razlikuje se od dugodlakog po krat- 
koj, oštroj dlaki priljubljenoj uz tijelo. Bradati koli prilično je 
drukčiji od prvih dviju vrsta, i sličniji je staroengleskom ovčaru. 
Prilično slična pasmina jest manji šetlandski ovčar, koji je 

; vjerojatno uzgojen križanjem ko- 
lija i islandskog špica. 


Šetlandski ovčar 

ŠTO JE NJEMAČKI OVČAR? 


To je drugo ime za vučjaka. Neki ga smatraju najomiljenijom 
i najinteligentnijom pasminom. Drugi naprotiv misle, da je to 
opasna i podmukla životinja. Mišljenje da taj pas ima vučje krvi 
neodrživo je jer je ta pasmina nastala nakon mnogo godina iz 
njemačkih psećih predaka koji su se upotrebljavali kao čuvari 
stada. Bilo kako bilo istina je da njemačke ovčare upotreblja- 
vaju mnoge organizacije koje zahtijevaju visoku pseću inteligen- 
ciju, oštrinu i vjernost. Ta je pasmina vrlo stara, ali je bila 
slabo poznata izvan Njemačke sve do kraja prvoga svjetskog 
rata. 





Njemački ovčar nosi poruku, 1914—1918. 


ZA ŠTO SE UPOTREBLJAVA KORGI? 


Vrlo stara britanska pasmina korgi već je stotinama godina po- 
znata u Walesu, gdje su je upotrebljavali farmeri za čuvanje 
stoke, ponija i drugih životinja. Prijašnje ime za te pse bilo je 
»petaši« jer su bili izvježbani da čuvaju stoku, nasrnu na ži- 
votinju i ugrizu je za stražnju nogu, a tada se brzo maknu prije 
nego što se ona ritne. Postoje dvije vrste korgija: pembrok i 
kardigan. Ovaj posljednji visok je oko 30 cm do ramena, a onaj 
prvi obično je za oko 5 cm manji. Premda je to radni pas, korgi 
je jedna od najomiljenijih pasmina za društvo čovjeku, jer nije 
prevelik, lako se dresira, inteligentan je i vjeran. Tijelo mu je 
dugo i krupno, a rep srednje dužine, ali neki psi dolaze na 
svijet bez repa, a nekima ga režu. Kratkonog je, boje najčešće 
crvene, crvenkastosmeđe, crne ili svijetložućkasto-smeđe s bijelim 
pjegama. 

ŠTO JE STAROENGLESKI OVČAR? 


Vrlo starog porijekla, ova je pasmina bila prvotno uzgajana radi 
čuvanja stada ovaca, ali su kasnije ti psi upotrebljavani kao čuvari 
i goniči stoke. To je dobro poznata i lako prepoznatljiva pas- 
mina, s teškim čupavim krznom koje prekriva cijelo tijelo i glavu. 
U 19. stoljeću imali su staroengleski ovčari podvezane repove, 
i zbog toga su ih često nazivali »kusatima«. Visoki su oko 
56 cm do ramena, a boje su sive u svim nijansama, s plav- 
kastim tonovima i bijelim pjegama. Odani su, inteligentni, hrabri 
i čisti. Danas je ta pasmina poznata u gotovo svim dijelovima 
svijeta, posebno u Sjedinjenim Američkim Državama i Nizozem- 
SkOj. 


PRIČAJ MI O PUDLIMA! 


Ima nekoliko vrsta pudla: veliki pudl, visok oko 50 cm do ra- 
mena, mali pudl, visok oko 35 cm, i patuljasti pudl, oko 25 cm. 
Prvotno je pudli bio i u biti ostao lovački pas, zapravo vrsta 
španijela križana s portugalskim vodnim ptičarom. Riječ »pudil« 
dolazi od njemačkog pudeln što znači »pljusnuti u vodu«. Ti psi 
zaista vole vodu. Drugo ime za pasminu dolazi od francuske 
riječi canard, što znači »patka«, jer se ti psi u Francuskoj 
upotrebljavaju za lov na vodene ptice. Pudli su popularni i 
među ljudima iz cirkusa, jer se mogu vrlo dobro dresirati. Mali 
pudli je manja vrsta, uzgojena od većega. Patuljasti pudi postao 
je vrlo popularan zbog svojih malih dimenzija. Poznat je već 
dugo: bio je omiljen još na dvoru francuskog kralja Luja XVI. 






i Slijeva nadesno: veliki, mali i patuljasti pudi 

ŠTO JE ENGLESKI MASTIF? 


To je najstarija engleska pasmina, a i jedna od najstarijih u 
mnogim drugim zemljama. Naziv dolazi od stare francuske riječi 
mastin što znači »domaći«, a upotrebljavala se prvobitno za sluge. 
Kasnije, primijenjena na psa, brkala se s riječju mestif, koja 
znači »mješanac«. Imamo starih zapisa iz sredine 13. stoljeća 
koji nam govore o engleskim mastifima. To je vrlo velik pas, 
visok oko 75 cm do ramena. Ima široku glavu, četvrtaste lu- 
banje, gubice široke i kratke. Izgleda opasan, ali je zapravo 
poslušan, dobroćudan i inteligentan, pa može biti dresiran za 
lov i za druge zadatke. 


ZA ŠTO SE UPOTREBLJAVAJU ENGLESKI BULDOZI? 


lako se još smatra »nacionalnim« psom Velike Britanije, buldog 
je danas kao pasmina manje popularan nego u prošlosti. Prvo- 
bitno se upotrebljavao u sportskim borbama, tzv. »hajkama na 
bikove«. Ali, ta prilično okrutna razonoda stavljena je u toku 
19. stoljeća izvan zakona. Usprkos ratobornom izgledu, buldog 
je vrlo osjećajan, dobrodušan, vjeran i hrabar. Današnji su buldozi 
mnogo manje pokretni nego njihovi okretniji preci, mlitaviji su 
i teži. 











Policijski doberman hvata bjegunca. 


PRIČAJ MI O PINČEVIMA! 


Stara njemačka pasmina pinč poznata je u nekoliko varijanata. 
Danas je vjerojatno najpoznatiji doberman, koji datira s kraja 
19. stoljeća, kad je Louis Dobermann iz Apolde uzgojio toga psa 
čuvara od nekih očito ćudljivih primjeraka. Drugi su mu uzgaji- 
vači dodali i nove osobine, ali je pas ostao prilično agresivan. 
Dobermani se upotrebljavaju u policiji i za slične svrhe. Dok 
se njihovi gospodari brinu za njih, oni su vjerni, inteligentni i 
hrabri... iako ponekad nepovjerljivi prema strancima. Doberman 
je visok oko 68 cm do ramena. Manji je njemački pinč, izvr- 
stan lovac na štakore. Austrijski pinč je sličan njemačkom, ali 
ima obješene uši. 


...1 O VELIKIM DANSKIM DOGAMA:! 


To je velik pas iz porodice doga koji zna biti visok 80 cm i više 
do ramena. Naziv »danska doga« nije ispravan jer su ti psi ug- 
lavnom uzgojeni u Njemačkoj, pa je točniji naziv »njemačka 
doga«. Doge su se prvobitno upotrebljavale u lovu na veprove, 
jelene i srne. Današnje doge uzgojene su križanjem mastifa s 
engleskim hrtovima. 

KOJA JE PASMINA NAJVEĆA? 


To ovisi o tome po čemu prosudđujemo. Najteži je najkrupniji 
bernardinac koji prosječno teži oko 100 kg, a poznat je i pri- 
mjerak koji je težio 145 kg. Najviši među psima je irski vučjak 
koji može doseći visinu od jednog metra do ramena, ali je, u 
prosjeku visok 75 cm. 


PRIČAJ MI O BERNARDINCU! 


U samostanu sv. Bernarda u Švicarskim alpama upotrebljavali 
su toga psa za traganje i pružanje pomoći zalutalim putnicima. 
Potječe od rimskog molosusa koji je oko 1830. bio križan s nju- 
faundlendom. Dobivena je vrlo snažna životinja sposobna da iz- 
drži teške zimske uvjete u Alpama, prikladna za traganje i dovolj- 
no jaka da vuče teret. Postoje dvije vrste bernardinaca: kratko- 
dlaki, s kratkom i gustom dlakom, i dugodlaki, s dugom i kovr- 
čavom dlakom. 


...1 O OSTALIM PLANINSKIM PSIMA! 


U Švicarskoj postoje i druge planinske pasmine kao što su 
bernski planinski pas koji se upotrebljava za vuču i slične pas- 
mine porijeklom iz kantona Appenzell i Entlebuch. Pirinejski pla- 
ninski pas potječe od prastarog tibetskog mastifa. To je veliki 
pas bijelog krzna, visok do 80 cm, prvobitno upotrebljavan kao 
čuvar ovaca u Pirinejima. Blisko mu je srodan pirinejski mastif 
koji ima kraću dlaku, i španjolski mastif. Za razliku od ostalih 
mastifa, ove pasmine nemaju čunjastu njušku. 


Af SNI Pirinejski planinski pas čuva ovce 
j o _ 

ŠTO SU TERIJERI? 


To je grupa pasmina kojima je zajedničko to što su sve prvotno 
uzgojene kao lovački psi koji su gonili divljač iz njihovih jazbina 
i jama. Naziv terijer izveden je od francuske riječi la terre, što 
znači zemlja. Tal je naziv kasnije upotriiebljen za male pse koji 
su znali uništavati i hvatati male životinje, posebice štetočine. 
Mnogi terijeri uzgojeni su na određenim područjima, po kojima 
su pasmine dobile imena, pa u Britaniji nalazimo tako bedling- 
tonskog, irskog, erdelskog, jorkširskog, velškog i lykelendskog 
terijera. Neki, kao foksterijeri, nazvani su prema zadatku za koji 
su bili dresirani, a drugi su opet dobili nazive po mjestima, 
kao po Bostonu u SAD, ili po državama, kao češki terijer, 
japanski i njemački lovni terijer. 


ŠTO JE GONIČ? 


Goniči su lovački psi koji slijede trag divljači i, kad ga otkriju, 
oglase se kako bi ih lovci mogli čuti pa pronaći i uhvatiti 
divljač ili dopustiti njima da je sami ulove. Goniči obično prate 
planinske lovce. Nisu osobito brzi, ali im je njuh izvanredan 
pa su pogodni za zadatke za koje je njuh važan. Najpoznatiji 
je od tipičnih goniča engleski lisičar koji se upotrebljava samo 
za lov, a vrlo rijetko kao kućni ljubimac. Slični su psi harrier, 
basset i beagle. 

Danska doga 







NEKI VELIKI 
PSI 


Bernardinac 







Tibetski 





mastif 





ČLA 


Njufaundlenski pas 

KAKO SU SE ZVALI PRVI KRVOSLJEDNICI ? 


Ova pasmina potječe od tzv. psa svetog Huberta, sveca koji 
bijaše slavan lovac prije nekih 1200 godina. Od psa sv. Hu- 
berta razvila se i pasmina talbota koja je izumrla. Bio je to 
velik pas svijetle boje, dugih obješenih ušiju, jakih čeljusti i 
vrlo razvijena njuha, dakle sličan krvosljednicima. Krvosljednici 
su poznati po svojim tragačkim sposobnostima, ali oni slijede 
divljač tek da zadovolje svoj nagon, a ne radi ubijanja. Prilično 
su bojažljivi, vrlo nježni i vjerni. Već se stoljećima upotrebljavaju 
za traganje za odbjeglim zatvorenicima i drugim bjeguncima. 


ZA ŠTO SE UPOTREB- 
LJAVAJU JAZAVČARI? 


Ime su dobili po tome što su lo- 
vili jazavce, a potječu od pas- 
mine bibarhund iz 14. stoljeća. 
već se taj pas upotrebljavao u 
lovu na jazavce i vidre. Jazavčari 
imaju karakteristično dugo tijelo, 
kratke krive noge i dugu usku 
glavu obješenih ušiju. Danas po- 
stoji šest vrsta jazavčara: kratko- 
dlaki, oštrodlaki, dugodlaki, i isti 
takvi patuljasti. 





Kratkodlaki jazavčar 


KAKAV JE PAS PORTUGALSKI VODNI PTIČAR? 


Jedan je od najrjeđih i najvrednijih pasa na svijetu portugalski 
vodni ptičar. Koliko se zna, ima ih još svega oko 50 primje- 
raka. To su vrsni plivači, navodno sposobni da plivaju i do 
10 km. Portugalski ribari upotrebljavaju ih da im skupljaju ribe 
koje umaknu iz mreža, da im vraćaju ribarski pribor što ga 
pogube, i da prenose poruke s broda na brod. Uz to, por- 
tugalski vodni ptičar i prvoklasan je ovčarski pas. Visok. je 
55 cm do ramena. 

Vrata su otvorena, i hrtovi počinju trku za mehaničkim zecom. 


NEŠTO O HRTOVIMA? 


To je jedna od najstarijih pitomih pasmina na svijetu. Poznata 
je još u drevnom Egiptu i Grčkoj. Dokaz za to je faraonski 
pas koji se spominje u starim zapisima. Veliki kratkodlaki en- 
gleski hrt lovački je pas. Njegove su odlike izvanredan vid i 
velika brzina. Postiže brzinu do 65 km na sat, ali rekord drži 
pas koji je 1968. u Australiji pretrčao 100 metara brzinom većom 
od 80 km na sat. Sličan je, premda nešto manji, mali engleski 
hrt, zatim mađarski perzijski, afganistanski i ruski hrt, poznat 
još kao barzoj. Ibički hrt, španjolska vrsta, vrlo je sličan fa- 
raonskom psu, samo je nešto manji. 


jatno da je ta pasmina uzgojena 
u Dalmaciji. Zapravo je to engles- 
ka pasmina, premda je taj bijeli 
pas posut crnim pjegama poznat 
i u mnogim drugim zemljama. 
Nekoć je pratio konjske zaprege 
i kočije imućnih ljudi, a zbog ne- 
kih svojih svojstava bio je ljubi- 
mac cirkuskih dresera. Ako već 
dalmatinac vjerojatno nije iz na- 
ših krajeva, spomenimo one koji 
su doista u nas uzgojeni, premda 
pripadaju drugim pasminama. To 
su: hrvatski ovčar iz Slavonije, 
istarski gonič, kraški gonič i šar- 
planinac. 

PTIČARI F x = Irski seter 


Njemački poenter 


ŠTO JE PTIČAR? 


Ptičari nisu lovci u pravom smislu riječi. Oni nanjuše i poka- 
zuju gdje je divljač, a kad lovac pogodi pticu ili manju divljač, 
obično mu donose lovinu. Poenteri su vrsta ptičara. Oni otkri- 
vaju divljač njuhom i, kad je nanjuše, stanu »pokazujući« (poin- 
ting) smjerom svoga tijela prema mjestu koje im privlači pažnju. 
Ptičarima pripadaju seteri, španijeli i retriveri. 

Zlatni retriver 

KOJI PAS NE LAJE? 


Basenji, stara pasmina iz Afrike, uopće ne laju, premda znaju 
cviljeti ili zavijati, a glasaju se i nekim drugim neobičnim zvu- 
kovima. U Evropi nisu bili poznati sve do kraja devetnaestog 
stoljeća, ali su u Africi poznati još od davnine. Nalik su psima 
prikazanim na drevnim reljefima iz starog Egipta. Uzgojeni su 
u području Konga gdje su ih upotrebljavali za uništavanje šte- 
točinja i za lov na divljač. Visoki su oko 45 cm do ramena. 

Basenji, pas koji ne laje 


ŠTO JE GOLOKOŽI PAS? 


To je meksička pasmina, koja se izvorno naziva Xoloitzcuintli. 
Uzgojena je na dalekom Istoku odakle je u Meksiko uvezena 
U 16. stoljeću. Pas nema dlake osim male ćube na vrhu glave 
i čuperka na kraju repa. Visok je do ramena 50 cm, ima uz- 
dignute uši, dug vrat i široko tijelo. Zivahan je i inteligentan, 
umiljat i poslušan kućni ljubimac. Vrlo mu je sličan po nekim 
značajkama rijedak kineski kukmasti pas, koji je mnogo manji 
i teži između 3 do 6 kg. Ni on nema dlake osim ćube i ču- 
perka na kraju repa. Boja mu varira od modre preko rumene i 
zlatne sve do ljubičaste koja je često prošarana pjegama i 
mrljama. 


Meksički golokoži pas (lijevo) i kineski kukmasti pas (desno) 

Dva najmanja medu psima: čiuaua i jorkširski terijer 


KOJI JE PAS NAJMANJI NA SVIJETU? 


To je čiuvaua, srodan s meksičkim golokožim psom od kojega je. 
mnogo manji. Težak je 1—2 kg; najmanji poznati primjerak 
težio Je svega 30 dkg. Ciuaua potječe iz istoimene meksičke 
pokrajine, premda mu je prava postojbina bila Kina odakle je 
doveden prije nekoliko stoljeća. Postoji dugodlaka i kratkodlaka 


vrsta čiuaue. 


DIJELOVI TIJELA PSA 

